ΓΡΑΠΤΗ ΕΡΩΤΗΣΗ P-1438/02

υποβολή: Maurizio Turco (NI) προς την Επιτροπή

(15 Μαΐου 2002)

Θέμα: Πληροφορίες σχετικά με τη συνεργασία μεταξύ ΕΕ και της ένωσης EU-Student Vote για τις εκλογές ανάδειξης ενός Ευρωπαϊκού Σπουδαστικού Συμβουλίου

Δεδομένου ότι το πιλοτικό έργο EU-Student Vote, www.eusv.org, οργανώνει μεταξύ 9ης και 23ης Μαΐου την πρώτη ψηφοφορία σε ευρωπαϊκό επίπεδο επί γραμμής (online) που θα επιτρέψει σε εκατομμύρια ευρωπαίους σπουδαστές να εκλέξουν το πρώτο Έυρωπαϊκό Σπουδαστικό Συμβούλιο', συμβούλιο που θα αντιπροσωπεύει τους σπουδαστές στα ευρωπαϊκά θεσμικά όργανα·

λαμβάνονταςπόψη ότι ένα από τα συμμετέχοντα ψηφοδέλτια, οι Ευρωπαίοι Σπουδαστές κατά της Απαγόρευσης των Ναρκωτικών, www.easyvote.tk, σε μια εμπεριστατωμένη καταγγελία προβάλλουν το γεγονός ότι εξαιτίας των χρησιμοποιούμενων μηχανισμώνφίσταται πραγματικός κίνδυνος πλαστών εγγραφών οπότε δενπάρχουν εγγυήσεις ότι αυτοί που θα ψηφίσουν θα έχουν πράγματι και το δικαίωμα και οιποψήφιοι στα ψηφοδέλτια δεν θα μπορούν αναγκαστικά να επικοινωνούν με τους εκλογείς, πράγμα που σημαίνει ότι το πρώτο μεγάλο πείραμα δημοκρατικής επί γραμμής ψηφοφορίας θα είναι στην πραγματικότητα εκτός γραμμής (offline) και αντιδημοκρατικό·

έχονταςπόψη ότι κατόπιν αυτής της καταγγελίας το ψηφοδέλτιο Ευρωπαίοι Σπουδαστές κατά της Απαγόρευσης των Ναρκωτικών αφαιρέθηκε από την ιστοσελίδα οπότε εκ των πραγμάτων εξαιρέθηκε από τον εκλογικό αγώνα και ταυτόχρονα καταργήθηκε το φόρουμ συζητήσεων μεταξύ των φοιτητών· δεδομένου ότι η Ευρωπαϊκή Ένωση συμμετέχει σε αυτή την πρωτοβουλία·

ερωτάται:

- ποιοι είμαι οι όροι της συνεργασίας, δηλαδή κατά πόσο η Ένωση χρηματοδοτεί το πιλοτικό έργο EU-Student Vote ή έναν από τους συμμετόχους για ένα σχέδιο εκλογής ευρωπαϊκής σπουδαστικής αντιπροσωπείας·

- εάν και με ποιες διαδικασίες η Ευρωπαϊκή Ένωση μετέχει ή προτίθεται να προβεί σε κάποια τυπική αναγνώριση, έστω και συμβολική, απέναντι στο Έυρωπαϊκό Σπουδαστικό Συμβούλιο που θα εκλεγεί ενδεχομένως διαμέσου αυτών των εκλογών με τις τρέχουσες διαδικασίες·

- ποιες μορφές ελέγχου έχει ασκήσει ή προτίθεται να ασκήσει ως συνεργάτης του έργου EU-Student Vote.

Απάντηση της κας Reding εξ ονόματος της Επιτροπής

(10 Ιουνίου 2002)

Το σχέδιο EUSV είναι ιδιωτικό σχέδιο και δεν λαμβάνει καμία οικονομικήποστήριξη από την Επιτροπή.

Το 2001 το EUSVπέβαλλε αιτήσεις προς την Επιτροπή για οικονομικήποστήριξη. Εντούτοις, κατόπιν προσεκτικής εκτίμησης των αιτήσεων, τόσο η ΓΔ Εκπαίδευση και Πολιτισμός όσο και η ΓΔ Κοινωνία της Πληροφορίας το απέρριψαν.

Τον Απρίλιο του 2001, κατόπιν τακτικών και κοινών διαδικασιών, οι οργανωτές πληροφορήθηκαν για την απόρριψη των αιτήσεων τους.

Το ευρωπαϊκό σπουδαστικό συμβούλιο που θα επιλεγεί μέσω αυτού του σχεδίου δεν θα λάβει καμίας μορφής αναγνώριση από την Επιτροπή.

Στον τομέα της ανώτατης εκπαίδευσης, η Επιτροπή προτίθεται να συνεχίσει το διαλογό της με τις ενώσεις σπουδαστών οι οποίες είναι μέλη της Ευρωπαϊκής Ομάδας Συνδέσμου που αποτελείται προς το παρόν από το Ευρωπαϊκό Γραφείο Πληροφόρησης των Σπουδαστών (ESIB), την Ένωση Σπουδαστικών Συλλόγων της Ευρώπης (AEGEE) και το Σπουδαστικό Δίκτυο Erasmus (ESN). Για λόγους που έχουν σχέση με την πολιτική για τη νεολαία γενικά, η Επιτροπή συνεργάζεται με το Ευρωπαϊκό Φόρουμ Νεολαίας μια πλατφόρμα που συγκεντρώνει διάφορες ευρωπαϊκές και εθνικές ενώσεις σπουδαστών.